Nov 24,2016
ప్రజల చెంతకే నగదు: ఎస్‌బీహెచ్‌
నవతెలంగాణ, వాణిజ్య విభాగం: వ్యవస్థలో పెద్దనోట్ల రద్దు ఏర్పడిన చిల్లర కష్టాలను తీర్చేందుకు 'స్టేట్‌ బ్యాంక్‌ ఆఫ్‌ హైదరాబాద్‌' (ఎస్‌బీహెచ్‌) సరికొత్త ఆలోచనతో ముందుకు వచ్చింది. నగదు అవసరం ఎక్కువగా ఉండే ఆసుపత్రులు, జనసామర్థ్యం ఎక్కువగా ఉండే ప్రాంతాలతో పాటు కాలనీల్లోనే ఇంటి వద్దే 'నగదు చెల్లింపు కేంద్రాలు' (పీవోఎస్‌) ద్వారా నేరుగా నగదు పంపిణీని చేపట్టింది. 'క్యాష్‌ ఎట్‌ పీఓఎస్‌'ల పేర ఈ సేవలను అందుబాటులోకి తెచ్చింది. ముందుగా హైదరాబాద్‌, సికింద్రాబాద్‌లో వీటిని ప్రారంభినున్నట్టు ఎస్‌బీహెచ్‌ మేనేజింగ్‌ డైరెక్టర్‌ శాంతనూ ముఖర్జీ పేర్కొన్నారు. ఇందులో భాగంగా బ్యాంకు అధికారులు వివిధ ప్రాంతల్లో పర్యటించి నగదు అవసరమైన వారికి వారి డెబిట్‌/క్రెడిట్‌ కార్డులను స్వైపింగ్‌ చేసి రూ.2000లను అందిస్తారని ఆయన అన్నారు. రానున్న రోజుల్లో ఈ సేవలను రాష్ట్రంలోని ఇతర నగరాలకు విస్తరించన్నుట్టుగా తెలిపారు. ప్రస్తుత చిల్లర కష్టాలు తీరేంత వరకు ఆయా నగరాల్లో మొబైల్‌ క్యాష్‌ వ్యాన్లను ఏర్పాటు చేయనున్నట్టుగా ముఖర్జీ వివరించారు.
మీ స్నేహితులకు రికమెండ్ చెయ్యండి